ΓΡΑΠΤΗ ΕΡΩΤΗΣΗ E-3623/00

υποβολή: Robert Evans (PSE) προς την Επιτροπή

(22 Νοεμβρίου 2000)

Θέμα: Ιαπωνική φαλαινοθηρία για επιστημονικούς σκοπούς

Η ιαπωνική κυβέρνηση εκχώρηση στο επιστημονικό φαλαινοθηρικό της πρόγραμμα για το τρέχον έτος ποσόστωση για 540 ρυγχοφάλαινες, συν 50 πτεροφάλαινες του Βρυντ και 10 φυσητηρίδες φάλαινες, εκμεταλλευόμενη ένα νομικό κενό στη Διεθνή Σύμβαση για το κυνήγι της Φάλαινας. Η ιαπωνική κυβέρνηση αγνόησε επίσης τα επανειλημμένα ψηφίσματα της Διεθνούς Επιτροπής για τις Φάλαινες με τα οποία ζητείται από αυτήν να θέσει τέλος στο φαλαινοθηρικό της πρόγραμμα για επιστημονικούς σκοπούς, να σεβαστεί το Άσυλο Φαλαινών του Νότιου Ωκεανού που δημιουργήθηκε από την ΔΕΦ το 1994 και ακόμη να δηλώσει ότι τα στοιχεία που αποκτήθηκαν από αυτό το πρόγραμμα φαλαινοθηρίας είναι άχρηστα.

Στις 21 Αυγούστου του τρέχοντος έτους 15 χώρες, στις οποίες περιλαμβάνονται και εννέα κράτη μέλη(1), διαμαρτυρήθηκαν στο Ιαπωνικό Υπουργείο Εξωτερικών, στο Τόκιο, για τη συνεχιζόμενη αλίευση φαλαινών για επιστημονικούς σκοπούς από τον ιαπωνικό φαλαινοθηρικό στόλο. Διαβήματα προς την Ιαπωνία πραγματοποίησαν επίσης κατά τη Διάσκεψη Κορυφής G8 ο Πρωθυπουργός του Ηνωμένου Βασιλείου και ο Υπουργός Εξωτερικών της Γερμανίας. Διπλωματικές διαμαρτυρίες προς την Ιαπωνία εξέφρασαν επίσης η Αυστραλία και η Νέα Ζηλανδία ενώ η ΗΠΑ μποϊκοτάρισαν διάσκεψη του ΟΗΕ για το περιβάλλον στην Ιαπωνία και ακύρωσαν τις διμερείς διαβουλεύσεις για την αλιεία. Τον Σεπτέμβριο οι ΗΠΑ ανακοίνωσαν ότι μελετούν την επιβολή κυρώσεων στην Ιαπωνία δυνάμει της τροπολογίας Pelly. Κατόπιν τούτου μπορεί η Επιτροπή να μου πει:

Τι κάνει για να εκφράσει την ευρωπαϊκή και διεθνή αυτή καταδίκη της ιαπωνικής φαλαινοθηρίας στις επίσημες επαφές της με την Ιαπωνία, και αν πιέζει την ιαπωνική κυβέρνηση να σεβαστεί αυτήν την ευρέως εκδηλούμενη ανησυχία θέτοντας τέλος στο επιστημονικό φαλαινοθηρικό της πρόγραμμα;

Πως προτίθεται να χρησιμοποιήσει τη θέση της στα διεθνή φόρα ώστε να ασκήσει πίεση στην ιαπωνική κυβέρνηση για το θέμα της φαιλανοθηρίας για επιστημονικούς σκοπούς, και εάν προτίθεται στο μέλλον ναποστηρίξει τις διαμαρτυρίες των ΗΠΑ κατά της Ιαπωνίας;

(1) Κράτη μέλη που συμμετείχαν στη διαμαρτυρία στο Τόκιο: Ιταλία, Γαλλία, Γερμανία, Ηνωμένο Βασίλειο, Ιρλανδία, Ολλανδία, Αυστρία, Φινλανδία, Σουηδία.

Απάντηση του κ. Fischler εξ ονόματος της Επιτροπής

(5 Ιανουαρίου 2001)

Όπως ήδηπογραμμίστηκε στην απάντηση στη γραπτή ερώτηση E-1807/00 της κας Flemming(1), η Κοινότητα δεν διαθέτει επί του παρόντος συνολική πολιτική όσον αφορά την φαλαινοθηρία. Το γεγονός αυτό αντανακλά μια αρκετά γνωστή διαφορά απόψεων μεταξύ των κρατών μελών στο θέμα αυτό.

Θα πρέπει ναπενθυμίσουμε ότι τον Ιούλιο 1992 η Επιτροπή διαβίβασε ανακοίνωση στο Συμβούλιο με σκοπό την προσχώρηση της Κοινότητας στη Διεθνή Επιτροπή Φαλαινοθηρίας (IWC). Το Συμβούλιο δεν έχει μέχρι σήμερα εκδώσει οποιαδήποτε απόφαση που να επιτρέπει στην Επιτροπή να διαπραγματευθεί τη συμμετοχή αυτή στην εν λόγω επιτροπή. Επί του παρόντος, το μοναδικό καθεστώς που διαθέτει η Κοινότητα στην IWC είναι ως παρατηρητή, ενώ 11 κράτη μέλη είναι συμβαλλόμενα μέρη της οργάνωσης.

Το Αξιότιμο Μέλος του Κοινοβουλίου πρέπει να αντιλαμβάνεται ότι,πό τις περιστάσεις αυτές και σε σχέση με το καθεστώς που διαθέτει η Κοινότητα στην IWC ιδιαίτερα, η Επιτροπή δεν μπορεί να εκφράσει γνώμη αναφορικά με τις εν λόγω ιαπωνικές φαλαινοθηρικές δραστηριότητες. Εντούτοις, διαβεβαιώνουμε το Αξιότιμο Μέλος του Κοινοβουλίου ότι η Επιτροπή θα συνεχίσει να παρακολουθεί την τήρηση της κοινοτικής νομοθεσίας που επηρεάζει έμμεσα την φαλαινοθηρία, δηλαδή την τήρηση του κανονισμού του Συμβουλίου (ΕΚ) αριθ. 338/97 της 9ης Δεκεμβρίου 1996 για την προστασία ειδών της άγριας πανίδας και χλωρίδας με την ρύθμιση του εμπορίου τους(2), στο πλαίσιο της εφαρμογής της σύμβασης για το διεθνές εμπόριο ειδών που βρίσκονται σε κίνδυνο (CITES) και για την παρεμπόδιση των κοινοτικών αλιέων να αλιεύουν φάλαινες στην ανοικτή θάλασσα και την εκφόρτωση των αλιευμάτων φαλαινών στην Κοινότητα, καθώς επίσης και της οδηγίας του Συμβουλίου 92/43/ΕΟΚ της 21ης Μαΐου 1992, για τη διατήρηση των φυσικών οικοτόπων της άγριας πανίδας και χλωρίδας(3) και για τηνποχρέωση όλων των κρατών μελών να θεσπίσουν ένα σύστημα αυστηρής προστασίας όλων των κητοειδών, συμπεριλαμβανομένων των φαλαινών.

(1) ΕΕ C 103 E της 3.4.2001, σελ. 28.

(2) ΕΕ L 61 της 3.3.1997.

(3) ΕΕ L 206 της 22.7.1992.